แรงขายหุ้นบิ๊กแคป ฉุด SET บ่ายไหลต่อ 19 จุด กังวลจีนล็อกดาวน์-รอผลประชุมเฟด
แรงขายหุ้นบิ๊กแคป ฉุด SET บ่ายไหลต่อ 19 จุด กังวลจีนล็อกดาวน์ กระทบกับความต้องการน้ำมันและการขนส่งสินค้า และยังรอผลประชุมเฟด
แรงขายหุ้นบิ๊กแคป ฉุด SET บ่ายไหลต่อ 19 จุด กังวลจีนล็อกดาวน์ กระทบกับความต้องการน้ำมันและการขนส่งสินค้า และยังรอผลประชุมเฟด
15 มี.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 14:41 น. อยู่ที่ 1,641.42 จุด ลดลง 18.73 จุด หรือ 1.13% สูงสุดที่ 1,663.32 จุด ต่ำสุดที่ 1,639.90 จุด มูลค่าการซื้อขาย 4.99 หมื่นล้านบาท
ผู้สื่อข่าวรายงานว่า ตลาดหุ้นไทยภาคบ่ายร่วงกว่า 10 จุด รับแรงขายหุ้นใหญ่เพื่อลดความเสี่ยง จากความกังวลมาตรการล็อกดาวน์รอบใหม่ของจีนจะส่งผลกระทบกับความต้องการน้ำมันและการขนส่งสินค้า เป็นแรงกดดันต่อหุ้นพลังงานและกลุ่มเดินเรือ ขณะที่นักลงทุนยังรอติดตามผลการประชุมธนาคารกลางสหรัฐ (เฟด) ที่มีขึ้นในวันที่ 15-16 มี.ค.นี้
ส่วน บล.กรุงศรี ระบุในบทวิเคราะห์วันนี้ (15 มี.ค.2565) โดยคาดว่า SET จะแกว่งตัว 1,650 – 1,670 จุด เนื่องจากการเจรจาสันติภาพรัสเซีย-ยูเครนยังไม่ได้ข้อสรุป (เจรจาใหม่ในวันนี้ 15 มี.ค.), การชะลอการซื้อขายก่อนการประชุมเฟด 15-16 มี.ค.ที่คาดว่าจะปรับขึ้นดอกเบี้ยเพื่อสกัดเงินเฟ้อ นอกจากนี้ราคาน้ำมันดิบที่ทรุดตัวลงแรง รวมถึงจีนประกาศล็อกดาวน์เมืองเซินเจิ้น 1 สัปดาห์เพื่อสกัดการแพร่ระบาด Covid-19 จะเป็นแรงกดดันดัชนี